
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 4T/99/2019 8719010846 18. 09. 2024 JUDr. Pavol Roth ECLI:SK:OSPP:2024:8719010846.8
ROZSUDOK V MENE SLOVENSKEJ REPUBLIKY Okresný súd Poprad, samosudca JUDr. Pavol Roth, v trestnej veci obžalovaného A. B., nar. XX.X.XXXX, trvale bytom C. D., adresa na doručovanie E. XX, C., trestne stíhaného pre pokračovací prečin nezaplatenia dane a poistného podľa § 278 ods. 1 Trestného zákona, účinného do 6.8.2024 rozhodol: Podľa § 285 písm. f) Trestného poriadku obžalovaného A. B., nar. XX.X.XXXX v F., trvale bytom E. XX, C., vedené na podklade obžaloby prokurátora Okresnej prokuratúry Poprad 1 Pv 88/15 zo dňa 30.12.2019, podanej na Okresnom súde Poprad dňa 30.12.2019 pre skutok, ktorý sa stal tak, že ako jediný konateľ a osoba oprávnená konať za spoločnosť Q s.r.o., so sídlom G., H. I. XX/XXXX, okr. G., IČO: 46 202 412 - nezaplatil Daňovému úradu Prešov, pobočka Poprad splatnú daň z pridanej hodnoty za zdaňovacie obdobie február 2014 vo výške 2.262,89 € vyplývajúcu z podaného daňového priznania k dani z pridanej hodnoty podaného dňa 25.03.2014 v lehote splatnosti DPH, a to do 25.03.2014, aj napriek tomu, že v lehote splatnosti DPH disponoval dostatkom finančných prostriedkov na jej zaplatenie, - nezaplatil Daňovému úradu Prešov, pobočka Poprad splatnú daň z pridanej hodnoty za zdaňovacie obdobie marec 2014 vo výške 2.053,05 € vyplývajúcu z podaného dodatočného daňového priznania k dani z pridanej hodnoty podaného dňa 25.04.2014 v lehote splatnosti DPH, a to do 25.04.2014, aj napriek tomu, že v lehote splatnosti DPH disponoval dostatkom finančných prostriedkov na jej zaplatenie, - nezaplatil Daňovému úradu Prešov, pobočka Poprad splatnú daň z pridanej hodnoty za zdaňovacie obdobie júl 2014 vo výške 220,28 € vyplývajúcu z podaného daňového priznania k dani z pridanej hodnoty podaného dňa 25.08.2014 v lehote splatnosti DPH, a to do 25.08.2014, aj napriek tomu, že v lehote splatnosti DPH disponoval dostatkom finančných prostriedkov na jej zaplatenie, - nezaplatil Daňovému úradu Prešov, pobočka Poprad splatnú daň z pridanej hodnoty za zdaňovacie obdobie september 2014 vo výške 239,16 € vyplývajúcu z podaného daňového priznania k dani z pridanej hodnoty podaného dňa 03.11.2014 v lehote splatnosti DPH, a to do 27.10.2014, aj napriek tomu, že v lehote splatnosti DPH disponoval dostatkom finančných prostriedkov na jej zaplatenie, čím takto svojím konaním spôsobil nezaplatenie týchto splatných daní za uvedené obdobia vyplývajúce mu zo zákona o dani z pridanej hodnoty č. 222/2004 Z. z. v celkovej výške 4.775,38 €, aj napriek tomu, že v lehote splatnosti disponoval dostatkom finančných prostriedkov na ich zaplatenie, ktoré týmto neboli zaplatené do štátneho rozpočtu SR, teda vo väčšom rozsahu nezaplatil splatnú daň
čím
mal
spáchať
pokračovací prečin nezaplatenia dane a poistného podľa § 278 ods. 1 Trestného zákona, účinného do 6.8.2024 o s l o b o d z u j e spod obžaloby, pretože trestnosť činu zanikla. Podľa § 172 ods. 2 Trestného poriadku, vzhľadom na skutočnosť, že po vyhlásení rozsudku sa procesné strany vzdali práva podať odvolanie, bol vyhotovený zjednodušený písomný rozsudok, ktorý neobsahuje odôvodnenie. vo väčšom rozsahu nezaplatil splatnú daň Poučenie: Proti tomuto rozsudku možno podať odvolanie do 15 dní odo dňa jeho oznámenia prostredníctvom tunajšieho súdu na Krajský súd v Prešove. Rozsudok nadobudol právoplatnosť dňom vyhlásenia.

